לוצ'אנו ספאלטי

לוצ'אנו ספאלטי (באיטלקית: Luciano Spalletti; נולד ב-7 במרץ 1959 בקרטאלדו) הוא כדורגלן עבר איטלקי ומאמן כדורגל, המאמן את נבחרת איטליה.

קריירה 
ספאלטי התמנה לאימון רומא בשנת 2005 לאחר עונה מצוינת עם אודינזה, במהלכה סיימה הקבוצה במקום הרביעי המוביל למוקדמות ליגת האלופות. כמאמן רומא הוביל אותה במשך 3 עונות רצופות למקום השני בסרייה א', ולארבעה גמרי קופה איטליה רצופים (בין השנים 2005–2008), וזכה בשניים מהם בשנים 2007 ו-2008. כמו כן השתתפה הקבוצה ארבע פעמים בסופרקופה איטליה (מפעל הסופר קאפ האיטלקי), אולם הפסידה בכולם לאלופה אינטר מילאנו. בזירה האירופאית העפיל ספאלטי פעמיים לרבע גמר ליגת האלופות (בעונות  ו-) והודח בשתיהן על ידי מנצ'סטר יונייטד. בעונת  העפילה רומא לשמינית גמר המפעל, והודחה לאחר דו-קרב בעיטות עונשין על ידי ארסנל. בשנים 2006 ו-2007 זכה בתואר מאמן השנה של הסרייה א' בעקבות הצלחותיו עם רומא.

כמאמן זניט סנקט פטרבורג, הוא זכה בדאבל לשנת 2010 – הן באליפות ליגת העל הרוסית והן בגביע הרוסי והיה למאמן הזר השני בתולדות רוסיה שזוכה באליפות המדינה, לאחר שגם המאמן הזר הראשון בתולדות המדינה, היה מאמן זניט (דיק אדבוקאט). ב-2014 פוטר עקב רצף כישלונות בליגת האלופות ובליגה הרוסית.

במהלך עונת  מונה בפעם השנייה למאמן רומא, לאחר סיום עונת  התפטר מתפקידו, על אף שרומא סיימה במקום השני בליגה האיטלקית.

ב-9 ביוני 2017 מונה למאמן קבוצת הכדורגל אינטר מילאנו. ב-30 במאי 2019 ספאלטי עזב את אינטר, לאחר שהוביל את אינטר פעמיים למקום הרביעי המוביל לליגת האלופות ולכישלון בליגת האלופות (הדחה בשלב הבתים).

ב-29 במאי 2021 מונה למאמן נאפולי, עימה זכה באליפות איטליה בעונת 2022/2023. הוא עזב את הקבוצה בסיום העונה ומונה באוגוסט 2023 למאמן נבחרת איטליה.

תארים
רומא
קופה איטליה (2):2007,2008
הסופר קאפ האיטלקי:2007

זניט
הגביע הרוסי:2010
אליפות הליגה הרוסית:2010
הסופר קאפ הרוסי:2010
נאפולי
אליפות איטליה: 2023

קישורים חיצוניים

הערות שוליים

קשרי כדורגל איטלקים
כדורגלנים איטלקים
כדורגלני ספציה
כדורגלני אמפולי
מאמני כדורגל איטלקים
מאמני סמפדוריה
מאמני ונציה
מאמני אודינזה
מאמני רומא
מאמני זניט סנקט פטרבורג
מאמני כדורגל זרים ברוסיה
מאמני נאפולי
מאמני נבחרת איטליה בכדורגל
איטלקים שנולדו ב-1959